The Wall – Live in Berlin

21. júla, 1990 bývalý basgitarista skupiny Pink Floyd, Roger Waters produkoval obrovský koncert The Wall, ktorý sa konal pri príležitosti pádu berlínskeho múru na Potsdamerskom námestí v Berlíne pod názvom The Wall - Live in Berlin. 

 História 
Postdamerské námestie sa nachádza v bývalom neutrálnom hraničnom pásme na hranici medzi Východným a Západným Berlínom (za berlínskym múrom)  z obdobia studenej vojny. Múr, postavený počas vystúpenia, bol oproti pôvodným koncertom skupiny Pink Floyd väčší. Mal dĺžku 168 metrov a výšku 25 metrov. Na koncerte bolo vyše 200 000 platiacich divákov. Pred začiatkom vystúpenia boli otvorené vstupné brány a na koncert sa tak mohlo dostať podľa niektorých odhadov 100 000, podľa iných až do 500 000 ďalších divákov. Koncert bol naživo vysielaný do 35 štátov sveta, čím bolo umožnené aby ho sledovalo pri svojich televízoroch ďalších 500 miliónov ľudí.

Tento koncert bol vo svojej dobe zapísaný do Guinessovej knihy rekordov jako najväčší koncert všetkých čias. Neskôr bol jeho rekord prekonaný. V súčasnosti je rekordným koncert skupiny The Rolling Stones, so svojim koncertom na pláži Copacabana z roku 2006, ktorý navštívilo 1,5 milióna ľudí.

Celé náklady na tento projekt boli na účet Rogera Watersa. Aj keď sa mu tieto náklady čiastočne vrátili hlavne z predaja vydaných CD a video nosičov, všetky zisky z tejto akcie venoval fondu vojnových veterenánov World War Memorial Fund for Disaster Relief.

Na začiatku Roger pozval ako hostí vystúpenia hudobníkov ako boli Peter Gabriel, Rod Stewart, Joe Cocker,  Bruce Springsteen a Eric Clapton no niektorí mali v tom termíne iný program, alebo svoju účasť zrušili. V júli 1989 Waters v jednom interwiev vyhlásil, že „by na koncerte mohol hrať na gitaru aj David Gilmour“. Naopak dňa 30. júna, 1990 v zákulisí vystúpenia vtedajšej zostavy skupiny Pink Floyd v Knebworthe počas inerwiev s Jimmom Laddom v otázke aký má na túto vetu názor David Gilmour odpovedal, že „on a zvyšok skupiny Pink Floyd (Nick Mason a Richard Wright) by skutočne vzali ponuku na účasť na tomto koncerte s Rogerom, ale zatiaľ sa s nimi nikto neskontaktoval.“ Pár dní na to v rozhovore pre rádio Rockline Roger vyslovil vetu: „Neviem ako dostal David takýto nápad.“

Nakoniec na tento koncert svoju účasť potvrdili títo účinkujúci: Ute Lemper, The Band, The Hooters, Van Morrison, Sinéad O’Connor, Cyndi Lauper, Marianne Faithfull, Scorpions, Joni Mitchell, Jerry Hall, Paul Carrack, Tim Curry a Bryan Adams.

 Rozdiely oproti pôvodnej verzii vystúpení 
Toto vystúpenie malo niekoľko odlišností od originálnej verzie vystúpení skupiny Pink Floyd na koncertoch The Wall. V skladbe „Comfortably Numb“ bol duel dvoch gitaristov v hre na sólovú gitaru a na konci skladby bol pridaný ďalší refrén, pieseň „The Show Must Go On“ bola kompletne vynechaná a koncertná skladba, kompilácia hudobných motívov projektu, používaná na preklenutie času pri dokončovaní múru pod názvom „Last Few Bricks“, bola skrátená.

 Účinkovali 
 Roger Waters - spev, basová gitara, akustická gitara v skladbe „Mother“, rytmická gitara v skladbe „Hey You“, 
 Skupina Scorpions: 
 Klaus Meine - spev,
 Rudolf Schenker - gitara, 
 Matthias Jabs - gitara, 
 Francis Buchholz - basová gitara,
 Herman Rarebell - bicie, 
 Ute Lemper -  spev,
 Cyndi Lauper - perkusie, spev,. 
 Thomas Dolby - syntetizátor, spev, 
 Sinéad O’Connor - spev, 
 The Band: 
 Levon Helm - spev,
 Rick Danko - spev, 
 Garth Hudson - akordeón, soprán saxofón, 
 The Hooters - akustické nástroje,
 Joni Mitchell: spev, 
 James Galway - flauta,
 Bryan Adams - gitara, spev, 
 Jerry Hall - spev, 
 Paul Carrack - spev,
 Van Morrison - spev,. 
 Tim Curry - spev,
 Marianne Faithfull - spev,
 Albert Finney - spev,
 The Bleeding Hearts Band
 Rick DiFonzo - gitary, 
 Snowy White - gitary,
 Andy Fairweather-Low - basová gitara, gitara, vokály, 
 Peter Wood - klávesy, organ, syntetizátory, 
 Nick Glennie-Smith - klávesy, organ, syntetizátory, 
 Graham Broad - bicie, elektronické perkusie 
 Stan Farber - vokály,
 Joe Chemay - vokály,
 Jim Haas - vokály,
 John Joyce - vokály,
 Ďalší účinkujúci
 Rundfunk Orchestra, dirigoval Michael Kamen. 
 Zbor orchestra Rundfunk
 Vojenský Orchester Sovietskej Armády

 Zoznam hraných skladieb 
 „In the Flesh?“
 skupina Scorpions 
 „The Thin Ice“  
 spev Ute Lemper, Roger Waters spolu s Rundfunk Orchestra a zborom
 „Another Brick in the Wall (Part I)“  
 spev Roger Waters; 
 saxofón: Garth Hudson 
 „The Happiest Days of Our Lives“ 
 spev Roger Waters 
 „Another Brick in the Wall (Part II)“ 
 spev Cyndi Lauper, 
 gitarové sóla: Rick DiFonzo a Snowy White,  
 syntetizátory: Thomas Dolby 
 „Mother“ 
 spev Sinéad O’Connor a The Band, 
 akordeón: Garth Hudson, 
 vokály: Rick Danko a Levon Helm, 
 akustické nástroje: The Hooters. 
 „Goodbye Blue Sky“
 spev: Joni Mitchell spolu s Rundfunk Orchestra a zborom; 
 flauta: James Galway 
 „Empty Spaces“/ „What Shall We Do Now?“ 
 spev: Bryan Adams a Roger Waters spolu s Rundfunk Orchestra a zborom; 
 „Young Lust“ 
 spev: Bryan Adams, 
 gitarové sóla: Rick DiFonzo a Snowy White,
 „Oh My God - What a Fabulous Room“ 
 text: Jerry Hall (intro skladby „One of My Turns“) 
 „One of My Turns“ 
 spev Roger Waters 
 „Don't Leave Me Now“ 
 spev Roger Waters 
 „Another Brick in the Wall (Part III)“ 
 spev Roger Waters 
 nasleduje časť skladby „The Last Few Bricks“ (spolu s Rundfunk Orchestra a zborom)
 „Goodbye Cruel World“ 
 spev Roger Waters 
 „Hey You“ 
 spev Paul Carrack 
 „Is There Anybody Out There?“ 
 Rundfunk Orchestra a zbor, 
 klasické gitary: Rick DiFonzo a Snowy White 
 „Nobody Home“ 
 spev Roger Waters s Rundfunk Orchestra a zborom, 
 gitarové sóla: Snowy White 
 „Vera“ 
 spev Roger Waters s Rundfunk Orchestra a zborom
 „Bring the Boys Back Home“ 
 Rundfunk Orchestra a zbor 
 Vojenský Orchester Sovietskej Armády
 „Comfortably Numb“ 
 spev: Van Morrison, Roger Waters, The Band, Rundfunk Orchestra a zbor,  
 gitarové sóla: Rick DiFonzo a Snowy White,
 „In the Flesh“ 
 spev Roger Waters, Rundfunk Orchestra a zbor 
 Vojenský Orchester Sovietskej Armády 
 „Run Like Hell“ 
 spev Roger Waters 
 „Waiting for the Worms“ 
 spev Roger Waters, Rundfunk Orchestra a zbor
 „Stop“ 
 spev Roger Waters 
 „The Trial“ 
 Rundfunk Orchestra a zbor, v ktorom vystúpili: 
 Tim Curry - ako prokurátor
 Thomas Dolby - ako učiteľ 
 Ute Lemper - ako manželka 
 Marianne Faithfull - ako matka 
 Albert Finney - ako sudca 
 „The Tide is Turning (After Live Aid)“ 
 spev Roger Waters, Joni Mitchell, Cyndi Lauper, Bryan Adams, Van Morrison a Paul Carrack a Rundfunk Orchestra a zbor.

 Pozri aj 
 The Wall (album)
 Is There Anybody Out There? (The Wall Live 1980–81)
 Pink Floyd: The Wall (film)

 Externé odkazy 
 The Wall Live in Berlin- Oficiálna stránka projetku

Wall - Live in Berlin,The
Wall - Live in Berlin,The